KOMISIJOS REGLAMENTAS (EB) Nr. 516/2005
2005 m. kovo 31 d.
nustatantis vienetines gamybos mokesčių išankstinių įmokų sumas cukraus sektoriuje 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 15 straipsnio 8 dalį,
kadangi:
(1)
2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (2), 6 straipsnyje numatyta, kad iki balandžio 1 d. nustatomos išankstinės gamybos mokesčių įmokos, kurias už tuos prekybos metus turi sumokėti kiekviena cukrų, izogliukozę ir inulino sirupą gaminanti įmonė.
(2)
Numatomas pagrindinis mokestis ir B mokestis, kurie sudaro daugiau kaip 60 % Reglamento (EB) Nr. 1260/2001 15 straipsnio 3 ir 5 dalyse numatyto maksimalaus pagrindinio mokesčio. Remiantis Reglamento (EB) Nr. 314/2002 7 straipsnio 1 ir 2 dalimis, išankstinės pagrindinio mokesčio ir B mokesčio įmokos už cukrų ir inulino sirupą turėtų sudaryti 50 % maksimalaus pagrindinio mokesčio. Remiantis 3 to paties straipsnio dalimi, išankstinės pagrindinio mokesčio įmokos už izogliukozę turėtų sudaryti 40 % numatyto pagrindinio mokesčio vienetinių išmokų už cukrų.
(3)
Cukraus vadybos komitetas nepateikė nuomonės per jo pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 314/2002 6 straipsnio 1 dalies b punkte nurodytos vienetinės sumos 2004-2005 prekybos metams yra nustatomos tokios:
a)
6,32 EUR už baltojo cukraus toną kaip pagrindinio produkcijos mokesčio išankstinę įmoką A ir B cukraus produkcijai;
b)
118,48 EUR už baltojo cukraus toną kaip B mokesčio išankstinę įmoką B cukraus produkcijai;
c)
5,06 EUR už sausosios medžiagos toną kaip pagrindinio produkcijos mokesčio išankstinę įmoką A ir B izogliukozės produkcijai;
d)
6,32 EUR už toną sausosios medžiagos ekvivalento cukrui arba izogliukozei kaip pagrindinio produkcijos mokesčio išankstinę įmoką A ir B inulino sirupo produkcijai;
e)
118,48 EUR už sausosios medžiagos ekvivalento cukrui arba izogliukozei kaip B mokesčio išankstinę įmoką B inulino sirupo produkcijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 31 d.